CELEX: 32015D0290
Language: hr
Date: 2015-02-20 00:00:00
Title: Provedbena odluka Komisije (EU) 2015/290 оd 20. veljače 2015. o sukladnosti jediničnih cijena za naplatne zone u 2014. godini na temelju članka 17. Provedbene uredbe (EU) br. 391/2013 i stavljanju izvan snage Odluke 2013/631/EU (priopćeno pod brojem dokumenta C(2015) 882)

24.2.2015   
            
            
               HR
            
            
               Službeni list Europske unije
            
            
               L 51/10
            
         PROVEDBENA ODLUKA KOMISIJE (EU) 2015/290
   оd 20. veljače 2015.
   o sukladnosti jediničnih cijena za naplatne zone u 2014. godini na temelju članka 17. Provedbene uredbe (EU) br. 391/2013 i stavljanju izvan snage Odluke 2013/631/EU
   
      
         (priopćeno pod brojem dokumenta C(2015) 882)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 15.,
   budući da:
   
               (1)
            
            
               Provedbenom uredbom Komisije (EU) br. 391/2013 (2) utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada sastavni je element u ostvarenju ciljeva učinkovitosti kako je utvrđeno na temelju članka 11. Uredbe (EZ) br. 549/2004 Europskog parlamenta i Vijeća (3) i Provedbene uredbe Komisije (EU) br. 390/2013 (4).
            
         
               (2)
            
            
               Odlukom Komisije 2011/121/EU (5) utvrđuju se ciljevi performansi na razini cjelokupne Europske unije, uključujući cilj vezan uz isplativost pružanja usluga u zračnoj plovidbi za razdoblje od 2012. do 2014. godine. Pismima od 19. srpnja 2012. i 17. prosinca 2012. Komisija je obavijestila države članice da su njihovi revidirani planovi performansi i ciljevi usklađeni s donesenim ciljevima performansi na razini cjelokupnog EU-a te da na odgovarajući način pridonose njihovu ostvarenju. Ciljevi vezani uz isplativost određuju se s obzirom na utvrđene jedinične cijene.
            
         
               (3)
            
            
               U skladu s člankom 17. stavkom 1. točkama (b) i (c) Provedbene uredbe (EU) br. 391/2013, Komisija treba svake godine procijeniti jedinične cijene za naplatne zone koje države članice dostavljaju Komisiji, u odnosu na odredbe te Uredbe i odredbe Provedbene uredbe (EU) br. 390/2013.
            
         
               (4)
            
            
               Komisija je u 2013. procijenila jedinične cijene za naplatne zone za 2014. godinu uz podršku tijela za vrednovanje rezultata te središnjeg ureda Eurocontrola za rutne naknade koristeći podatke i dodatne informacije koje su dostavile države članice. Kao posljedica toga, donesena je Odluka Komisije 2013/631/EU (6). Na temelju te Odluke Komisija je obavijestila države članice, u skladu s člankom 17. stavkom 1. točkom (d) Provedbene uredbe (EU) br. 391/2013, da je utvrdila da su jedinične cijene za naplatne zone za 2014. koje su joj dostavljene u skladu s provedbenim uredbama (EU) br. 390/2013 i (EU) br. 391/2013.
            
         
               (5)
            
            
               Nakon donošenja Odluke 2013/631/EU, u 2014. Bugarska, Danska, Litva, Mađarska, Poljska i Slovačka obavijestile su Komisiju o promjenama u određenim parametrima za izračun odgovarajućih jediničnih cijena koji im nisu bili poznati u vrijeme kad su dostavljale prvotne podatke i dodatne informacije Komisiji za ocjenu sukladnosti, a zbog kojih su bile potrebne određene korekcije predmetnih jediničnih cijena za 2014. Tih šest država članica stoga je Komisiji dostavilo korigirane jedinične cijene.
            
         
               (6)
            
            
               U skladu s člankom 17. stavkom 1. točkama (c) i (d) Provedbene uredbe (EU) br. 391/2013 Komisija je ocijenila te korigirane jedinične cijene za naplatne zone za 2014. u Bugarskoj, Danskoj, Litvi, Mađarskoj, Poljskoj i Slovačkoj prema odredbama provedbenih uredaba (EU) br. 390/2013 i (EU) br. 391/2013 i zaključila da su u skladu s njima. O toj bi ocjeni stoga trebalo obavijestiti predmetne države članice.
            
         
               (7)
            
            
               U interesu jasnoće i transparentnosti, Odluku 2013/631/EU trebalo bi staviti izvan snage i zamijeniti je ovom Odlukom.
            
         
               (8)
            
            
               Obaviješću da su jedinične cijene za naplatne zone u skladu s provedbenim uredbama (EU) br. 390/2013 i (EU) br. 391/2013 ne dovodi se u pitanje članak 16. Uredbe (EZ) br. 550/2004.
            
         
               (9)
            
            
               Mjere predviđene ovom Odlukom u skladu su s mišljenjem Odbora za jedinstveno nebo,
            
         DONIJELA JE OVU ODLUKU:
   Članak 1.
   Jedinične cijene za naplatne zone za 2014. godinu iznesene u Prilogu ovoj Odluci u skladu su s provedbenim uredbama (EU) br. 390/2013 i (EU) br. 391/2013.
   Članak 2.
   Odluka 2013/631/EU stavlja se izvan snage.
   Članak 3.
   Ova je Odluka upućena državama članicama.
   
      Sastavljeno u Bruxellesu 20. veljače 2015.
      
         
            Za Komisiju
         
         Violeta BULC
         
            Članica Komisije
         
      
   
   
      (1)  SL L 96, 31.3.2004., str. 10.
   
   
      (2)  Provedbena uredba Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (SL L 128, 9.5.2013., str. 31.).
   
      (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).
   
      (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).
   
      (5)  Odluka Komisije 2011/121/EU od 21. veljače 2011. o utvrđivanju ciljeva performansi i graničnih vrijednosti za upozoravanje na razini cjelokupne Europske unije za pružanje usluga u zračnoj plovidbi za godine 2012. do 2014. (SL L 48, 23.2.2011., str. 16.).
   
      (6)  Odluka Komisije 2013/631/EU оd 29. listopada 2013. o sukladnosti jediničnih cijena za naplatne zone u 2014. godini na temelju članka 17. Provedbene uredbe Komisije (EU) br. 391/2013 (SL L 289, 31.10.2013., str. 68.).
   
      PRILOG
      
                  Naplatna zona
               
               
                  Rutna jedinična cijena za 2014. godinu
                  u nacionalnoj valuti (1)
                  
                  (ISO oznaka)
               
            
                  Austrija
               
               
                  73,39 EUR
               
            
                  Belgija i Luksemburg
               
               
                  72,04 EUR
               
            
                  Bugarska
               
               
                  73,09 BGN
               
            
                  Cipar
               
               
                  38,41 EUR
               
            
                  Češka Republika
               
               
                  1 198,16 CZK
               
            
                  Danska
               
               
                  531,33 DKK
               
            
                  Estonija
               
               
                  23,97 EUR
               
            
                  Finska
               
               
                  52,06 EUR
               
            
                  Francuska
               
               
                  65,77 EUR
               
            
                  Njemačka
               
               
                  77,32 EUR
               
            
                  Grčka
               
               
                  34,53 EUR
               
            
                  Mađarska
               
               
                  12 539,40 HUF
               
            
                  Irska
               
               
                  30,62 EUR
               
            
                  Italija
               
               
                  78,83 EUR
               
            
                  Latvija
               
               
                  28,44 EUR
               
            
                  Litva
               
               
                  157,97 LTL
               
            
                  Malta
               
               
                  27,61 EUR
               
            
                  Nizozemska
               
               
                  66,47 EUR
               
            
                  Poljska
               
               
                  147,43 PLN
               
            
                  Portugal – Lisabon
               
               
                  38,74 EUR
               
            
                  Rumunjska
               
               
                  168,83 RON
               
            
                  Slovačka
               
               
                  60,93 EUR
               
            
                  Slovenija
               
               
                  67,46 EUR
               
            
                  Španjolska (kontinentalna)
               
               
                  71,69 EUR
               
            
                  Španjolska – Kanarski otoci
               
               
                  58,36 EUR
               
            
                  Švedska
               
               
                  638,85 SEK
               
            
                  Ujedinjena Kraljevina
               
               
                  70,46 GBP
               
            
         (1)  Ove jedinične cijene ne uključuju upravne jedinične cijene iz članka 18. Provedbene uredbe (EU) br. 391/2013 koje se odnose na države stranke Višestranog sporazuma Eurocontrola koji se odnosi na rutne naknade.